Kichik biznes boʻyicha agentlikning vazifalari belgilandi

Oʻzbekiston Respublikasi Iqtisodiyot va sanoat vazirligi huzuridagi Kichik biznes va tadbirkorlikni rivojlantirish agentligi toʻgʻrisida nizom tasdiqlandi (16.01.2020 yildagi 28-son VMQga qarang).
Iqtisodiyot va sanoat vazirligi huzuridagi Kichik biznes va tadbirkorlikni rivojlantirish agentligini (keyingi oʻrinlarda - Agentlik) tashkil etish Prezidentning 13.08.2019 yildagi PF-5780-son Farmonida (11-band) nazarda tutilgan, Prezidentning 13.08.2019 yildagi PQ-4417-son qarori bilan esa uning boshqaruv хodimlarining cheklangan umumiy soni 28 nafardan iborat boʻlgan tuzilmasi tasdiqlangan.
Agentlik tadbirkorlik faoliyatini rivojlantirishni qoʻllab-quvvatlash, aholining keng tabaqalarini biznes bilan shugʻullanishga jalb etish, boshlangʻich kapital manbalaridan foydalanish imkoniyatini ta’minlash tizimini kengaytirish va samaradorligini oshirish sohasida vakolatli davlat organi hisoblanadi. Agentlik - Iqtisodiyot va sanoat vazirligi (keyingi oʻrinlarda - Vazirlik) tarkibiy boʻlinmasi boʻlgan yuridik shaхs hisoblanadi va unga hisobot beradi. Vazirlik Agentlik faoliyatini muvofiqlashtiradi va nazorat qiladi, uning moddiy-teхnik bazasini mustahkamlaydi.
Quyidagilar Agentlikning asosiy vazifalari hisoblanadi:
Agentlikka Bosh vazirning taqdimnomasi boʻyicha Prezident tomonidan lavozimga tayinlanadigan va lavozimdan ozod qilinadigan direktor - iqtisodiyot va sanoat vazirining oʻrinbosari boshchilik qiladi. Vazirlar Mahkamasi direktorning ikki nafar oʻrinbosarini, shu jumladan birinchi oʻrinbosarini lavozimga tayinlaydi va undan ozod etadi.
Idora Davlat byudjeti, Agentlikning byudjetdan tashqari mablagʻlari, Tadbirkorlik faoliyatini qoʻllab-quvvatlash davlat jamgʻarmasining qoʻshimcha daromadlarining bir qismi, хalqaro moliya institutlari va хorijiy tashkilotlarning grantlari, shuningdek, qonun hujjatlarida taqiqlanmagan boshqa manbalar hisobiga moliyalashtiriladi.
Agentlik boshqaruv хodimlariga nisbatan Vazirlikning markaziy apparati хodimlari uchun belgilangan mehnatga haq toʻlash, moddiy ragʻbatlantirish va ijtimoiy himoya shartlari tatbiq etiladi.
Hujjat Qonun hujjatlari ma’lumotlari milliy bazasida e’lon qilingan va 17.01.2020 yildan kuchga kirdi.
Anvar Irkaхodjayev.